את השנייה ככל העולה על רוחן, וכמובן, אמצו לעצמן הרגלים חדשים, כמו: "לנסוע בקו 85 עד לתחנה המרכזית של תלˉאביב ולשוטט ברחוב נווה שאנן, ושם למצוא את התיקים הכי יפים ואת הנעליים הכי טובות, ולקראת הערב, לחזור עם השלל הרב הביתה. וכך, באירועים משפחתיים, נראו האחיות לבית פייט מהודרות למדי, כאשר בדרך כלל הן מופיעות לאירוע כשעל זרועותיהן הן נושאות את אותו הדגם של תיק, מאותו סוג וממש באותו הצבע.לעיתים, צירפו אליהן את הילדים עצמם, וכל החבורה נסעה בקבוצה אל רחוב נווה שאנן, בכדי למצוא נעליים גם עבור הילדים.  בימי שישי ערכו קידוש כדת וכדין, ולקראת הסעודה הדודה מרים בישלה בעיקר אוכל שמקורו בפולין. כך שלטו במטבחה הפולני: מרק עוף עם לוקשין, דג מלוח עם ציבל'ה, קרעפלך ממולאים בשר, וכמובן - מנת עוף חיוור, או מנת בשר. לקינוח, הכינה לכבוד יום השישי עוגת שמרים ממולאת בריבה או בפרג, שריח אפייתה נדף למרחוק עוד משעות הבוקר של יום השישי. כך נהגו, מפעם לפעם להגיע לארוחות ליל שבת, ביחד עם אורליקה, אשר בקיץ הקרוב עמדה לחגוג שלוש שנים.  כעת היה חסר כאן רק הדוד צבי.  צביקה עדיין התגורר ברחוב בורוכוב בתלˉאביב. צביקה חי